Ofride ragnu

L'Ofride ragnu (in latinu: Ophrys sphegodes) hè un fiore chì face parte di a famiglia di l'orchidaceae. Hè altu sin'à 45 cm. Fiurisce da aprile à maghju. I fiori sò ermafruditi, avendu à tempu l'organi maschili è feminili. Stà piuttostu in erba, in i boschi aperti è in i prati. I fiori anu sepali giallu-verdi è un labellu scuru, brunu, annantu à u quale si pò distingue a forma di un'acca ("H"). Cusì i fiori s'assumiglianu à un artropodu è in particulare à un ragnu.

U nome di u generu "ofride" vene da u termine grecu "ophrus" (chì significheghja "sopracigliu"), una parola chì hè stata usata da Plinu u Grecu per designà una pianta chì era aduprata per tigne i sopracigli.

In Corsica
L'ofride ragnu hè prisente in Corsica. Fiurisce d'aprile.

Categoria:Orchidee
Categoria:Orchidea di Corsica
Categoria:Flora di Corsica